Babelscape/SREDFM huggingface dataset:
Νταϊάνα του Πουατιέ

Η Νταϊάνα του Πουατιέ ή Ντιάν ντε Πουατιέ (, 9 Ιανουαρίου 1500 - 25 Απριλίου 1566) ήταν Γαλλίδα ευγενής του οίκου του Πουατιέ, 11η απόγονος του Γουλιέλμου άρχοντα του Βαλεντινουά. Άσκησε μεγάλη επιρροή και εξουσία στη γαλλική Αυλή ως ερωμένη του Ερρίκου Β '.
Διονύσιος Πετάβιος

Ο Ντενί Πετώ (γαλλικά: "Denis Pétau"), γνωστός εξελληνισμένα/εκλατινισμένα ως Διονύσιος Πετάβιος ("Dionysius Petavius") ήταν Γάλλος Ιησουίτης θεολόγος. Γεννήθηκε στις 21 Αυγούστου 1583 και απεβίωσε στις 11 Δεκεμβρίου 1652.
Jaguar Cars

325px|thumb|right|Το σήμα της Jaguar, με τον ιαγουάρο.

Η Jaguar (Τζάγκουαρ, μετάφραση στην ελληνική γλώσσα : ιαγουάρος) είναι βρετανική αυτοκινητοβιομηχανία κατασκευής πολυτελών αυτοκινήτων, ως μέλος της ενιαίας (από το 2013) εταιρείας Jaguar Land Rover, μιας βρετανικής πολυεθνικής αυτοκινητοβιομηχανίας με έδρα το Ουίτλεϊ στο Κόβεντρι της Αγγλίας. Η Jaguar Cars ήταν πλήρως υπεύθυνη για την παραγωγή των αυτοκινήτων Jaguar μέχρι την συγχώνευση της Jaguar με την Land Rover στις 1 Ιανουαρίου 2013, η οποία σχημάτισε την Jaguar Land Rover.

Οι κυριότεροι ανταγωνιστές της Jaguar, είναι οι Mercedes-Benz, BMW, Audi, Volvo και Lexus, ενώ ειδικότερα στη Βόρεια Αμερική, στη Μέση Ανατολή και στην Κίνα, είναι επιπρόσθετα και οι Cadillac και Lincoln ! .
Καντόνι του Ούρι

Το Καντόνι του Ούρι (Γερμανικά: "Κanton Uri") είναι ένα από τα 26 Καντόνια της Ελβετίας. Βρίσκεται στην κεντρική Ελβετία και έχει 36.433 κατοίκους. Η πρωτεύουσα και μεγαλύτερη πόλη του καντονιού είναι το Άλτντορφ. Η ιστορία του θρυλικού λαϊκού ήρωα της Ελβετίας Γουλιέλμου Τέλλου διαδραματίζεται στο Καντόνι του Ούρι.
Τουτέλα

Άγαλμα της θεάς στο Αρχαιολογικό μουσείο της [[Βιέν (Ιζέρ)|Βιέν]]
Η Τουτέλα (λατινικά: Tūtēla ή Tūtēlīna και Tūtīlīna), ήταν μια δευτερεύουσα θεότητα της ρωμαϊκής μυθολογίας, που λατρεύονταν ως ανεξάρτητη θεά κατά τους αυτοκρατορικούς χρόνους της Ρωμαϊκής Αυτοκρατορίας.

Συχνά της αποδίδονταν τιμές ως θεά προστάτιδα ενός τόπου με τον τύπο Tutela huius loci.

Σε πολλές επιγραφές γίνεται επίκληση της θεάς μαζί με τον Γκένιους και τη Φορτούνα.

Η Τουτέλα, ως Tutela navis, ήταν επίσης η προστάτιδα θεά των πλοίων. Προστάτευε τα πλοία, τους ναυτικούς και τη ναυσιπλοΐα και για επίκληση της προστασίας της οι ναυτικοί τοποθετούσαν ένα αγαλματίδιο με τη μορφή της θεάς στην πλώρη ή την πρύμνη του πλοίου.

Αναφέρεται επίσης και ως θεά-προστάτιδα της σοδειάς και των καρπών.

Η λατρεία της συνεχίστηκε μέχρι τον Μεσαίωνα.
Ασημένιο αγαλματίδιο της Τουτέλας, που φέρει τις παραστάσεις των επτά ημερών της εβδομάδας, Θησαυρός του Μακόν, εκτίθεται στο [[Βρετανικό Μουσείο]], ύψος 13 εκ.
Βραβείο Σεζάρ Καλύτερου Σκηνοθέτη

Το Βραβείο Σεζάρ Καλύτερου Σκηνοθέτη είναι ένα Γαλλικό κινηματογραφικο βραβείο, αντίστοιχα με τα αμερικανικό Όσκαρ Καλύτερης Σκηνοθεσίας. Απονέμεται κάθε χρόνο από το 1976. 

Παρακάτω είναι η λίστα των νικητών και υποψηφίων του Βραβείου Σεζάρ Καλύτερου Σκηνοθέτη (Γαλλικά: "César du meilleur réalisateur").
Νταϊάν Φόσεϊ

Η Νταϊάν Φόσεϊ (Dian Fossey, 16 Ιανουαρίου 1932 -~26 Δεκεμβρίου 1985) ήταν Αμερικανή ανθρωπολόγος και πρωτευοντολόγος που μελέτησε με πρωτοπόρο τρόπο τους ορεσίβιους γορίλες από το 1966 μέχρι τον θάνατό της. Θεωρείται μία από τις πιο σημαντικές πρωτευοντολόγους του κόσμου και μαζί με τις Τζέην Γκούντολ (που ασχολήθηκε με τους χιμπαντζήδες) και Μπιρούτε Γκαλντίκας (που ασχολήθηκε με τους ουρακοτάγκους) άλλαξε τον τρόπο που βλέπουμε τα πρωτεύοντα, τους ανθρώπους και την ανθρωπολογική έρευνα. 

Κατά την διάρκεια της ζωής της πολέμησε την λαθροθηρία και το εμπόριο άγριων ζώων, την εμπορευματοποίηση και τον τουρισμό σε άγριες φυσικές περιοχές ενώ υποστήριξε ενεργά την οικολογία και την προστασία των ζώων.
Σιρίν Εμπάντι

Η Σιρίν Εμπάντι (περσικά: شيرين عبادى‎, 21 Ιουνίου 1947) είναι Ιρανή πολιτική ακτιβίστρια υπέρ των ανθρωπίνων δικαιωμάτων, δικηγόρος, πρώην δικαστής και ιδρύτρια του κέντρου υπερασπιστών των ανθρωπίνων δικαιωμάτων στο Ιράν. Η Εμπάντι έλαβε το βραβείο Νόμπελ Ειρήνης το 2003 για τη σημαντική και πρωτοπόρα προσπάθειά της για δημοκρατία και ανθρώπινα δικαιώματα, ιδίως των γυναικών, των παιδιών και των προσφύγων. Ήταν η πρώτη Ιρανή και πρώτη μουσουλμάνα γυναίκα που έλαβε το βραβείο. Το 2004 το περιοδικό Forbes την συμπεριέλαβε ως μία από τις «100 ισχυρότερες γυναίκες στον κόσμο» και συμπεριλαμβάνεται επίσης σε ένα δημοσιευμένο κατάλογο με τις «100 πιο επιδραστικές γυναίκες όλων των εποχών».
Μπομπ ο τζογαδόρος

Ο Μπομπ ο τζογαδόρος (γαλλικά:Bob le flambeur) ή και ως "Μπομπ ο χαρτοπαίχτης" είναι μια αστυνομική δραματική ταινία Γαλλικής παραγωγής του 1956 σε σενάριο και σκηνοθεσία του Ζαν-Πιέρ Μελβίλ και πρωταγωνιστούν ο Ροζέρ Ντισέν και η Ιζαμπέλ Κορέι. 

Η ταινία θεωρείται συχνά ως ένα φιλμ νουάρ και πρόδρομος για το γαλλικό νέο κύμα, λόγω της χρήσης της φορητής κάμερας και μιας ενιαίας περικοπής μοντάζ.
Κλοντ Μπερί

Ο Κλοντ Μπερί (γαλλικά: "Claude Berri"), (1 Ιουλίου 1934 - 12 Ιανουαρίου 2009) ήταν Γάλλος σκηνοθέτης, σεναριογράφος, παραγωγός ταινιών και ηθοποιός.
Σάρα Πέιλιν

Η Σάρα Λουίζ Πέιλιν ("Sarah Louise Palin", το γένος "Heath", 11 Φεβρουαρίου 1964) είναι Αμερικανή πολιτικός, συγγραφέας και τηλεπαρουσιάστρια, η οποία χρημάτισε ένατη κυβερνήτης της Αλάσκας από το 2006 μέχρι την παραίτησή της το 2009. Ως υποψήφια του ρεπουμπλικανικού κόμματος για αντιπρόεδρος των Ηνωμένων Πολιτειών της Αμερικής στις εκλογές του 2008, με την υποψηφιότητα του γερουσιαστή της Αριζόνα Τζον ΜακΚέιν, ήταν το πρώτο πρόσωπο από την Αλάσκα με εθνικό χρίσμα από ένα μεγάλο πολιτικό κόμμα, πρώτη υποψήφια γυναίκα αντιπρόεδρος από το ρεπουμπλικάνικο κόμμα και δεύτερη γυναίκα υποψήφια αντιπρόεδρος από μεγάλο αμερικανικό πολιτικό κόμμα, μετά τη Τζεραλντίν Φεράρο. Το βιβλίο της "Going Rogue" έχει πουλήσει πάνω από δύο εκατομμύρια αντίτυπα.

Η Σάρα Πέιλιν εξελέγη στο δημοτικό συμβούλιο της Γουασίλα το 1992 και το 1996 έγινε δήμαρχος της πόλης. Το 2003, μετά από μία αποτυχημένη εκστρατεία για αναπληρώτρια κυβερνήτης, ορίστηκε πρόεδρος της επιτροπής για τη συντήρηση του πετρελαίου και φυσικού αερίου της Αλάσκας, υπεύθυνη για την επίβλεψη της ασφάλειας και αποδοτικότητας της εξόρυξης ορυκτών καυσίμων στην πολιτεία. Το 2006 έγινε το νεαρότερο άτομο καθώς και η πρώτη γυναίκα που εξελέγη για κυβερνήτης της Αλάσκα.

Μετά την παραίτησή της από κυβερνήτης υποστήριξε το Κίνημα του Τσαγιού, καθώς και πολλούς υποψηφίους σε πολλαπλές εκλογικές αναμετρήσεις, με προεξέχουσα την υποψηφιότητα Ντόναλντ Τραμπ για την προεδρία το 2016. Από το 2010 μέχρι το 2015 ήταν πολιτικός σχολιαστής στο κανάλι Fox News, ενώ ήταν παρουσιάστρια στις εκπομπές Sarah Palin's Alaska (2010-11) και Amazing America with Sarah Palin (2014-15). Επίσης τον Ιούλιο του 2014 δημιούργησε το διαδικτυακό κανάλι "Sarah Palin Channel", το οποίο λειτούργησε για σχεδόν ένα χρόνο πριν κλείσει τις 4 Ιουλίου 2015.
Λευτέρης Αεράκης

Ο Λευτέρης Αεράκης (Ανώγεια, 1920 - 2013) γνωστός και ως Νταρολευτέρης, ήταν Έλληνας αντιστασιακός.

Γεννήθηκε στα Ανώγεια της Κρήτης το 1920. Ήταν εγγονός του Γιώργη Ιωάννου Αεράκη-Νταρογιώργη (1840-1911) που διακρίθηκε στις επαναστάσεις του 1866, 1878 και 1897 και τιμήθηκε με τον βαθμό του διακοσίαρχου. Ήταν γιος του Μανόλη Αεράκη (1880-1944) που έλαβε μέρος στους Βαλκανικούς Πολέμους και της Ελένης Αεράκη το γένος Σκανδάλη που τιμήθηκε με το Μετάλλιο της τιμής για την προσφορά της στον Β' Παγκόσμιο Πόλεμο, προμηθεύοντας με κίνδυνο της ζωής της καθώς και της οικογένειάς της, τις ανταρτικές Ομάδες των Ανωγείων στον Ψηλορείτη με ψωμί από τον φούρνο της και μεταφέροντας όπλα και πυρομαχικά.

Ο Λευτέρης Αεράκης μπήκε από τους πρώτους στην αντίσταση εναντίων των Γερμανών κατακτητών. Ορμητήριο της ομάδας στην οποία συμμετείχε ήταν η απρόσιτη κορυφή Τσουνιά του Ψηλορείτη. Κορυφαία θεωρείται η συμμετοχή του στη Μάχη στο Σφακάκι (περιοχή κοντά στα Ανώγεια) στις 7 Αυγούστου 1944 όπου ο ολιγομελής εφεδρικός ΕΛΑΣ απελευθέρωσε από τα χέρια μικτής ομάδας Γερμανών και Ιταλών 98 γυναικόπαιδα που είχαν συλληφθεί όμηροι, χωρίς να τραυματιστεί κανείς από τους αιχμαλώτους και τους αντάρτες. Άπαντες οι Γερμανοί και οι Ιταλοί σκοτώθηκαν ή συνελήφθησαν αιχμάλωτοι. Λίγες μέρες αργότερα επικεφαλής των Γερμανών λοχίας – Φρούραρχος του Γενί – Γκαβέ Γιόζεφ Ολενχάουερ γνωστός σαν «Σήφης», αφού ανακρίθηκε από τους Βρετανούς αντιστασιακούς, εκτελέστηκε.

Η Μάχη στο Σφακάκι ήταν μια από τις πιο επιτυχημένες επιχειρήσεις στην διάρκεια της Κατοχής και είναι το δεύτερο από τα πέντε «επειδή» που αναγράφεται στην απόφαση του Γερμανού Διοικητή Κρήτης για την ισοπέδωση των Ανωγείων: ”Επειδή η πόλις των Ανωγείων είναι κέντρο της αγγλικής κατασκοπείας εν Κρήτη και επειδή οι ανωγειανοί εξετέλεσαν τον φόνο του λοχίου φρουράρχου Γενί-Γκαβέ και της υπ’ αυτών φρουράς και επειδή οι Ανωγειανοί εξετέλεσαν το σαμποτάζ της Δαμάστας, επειδή εις Ανώγεια ευρίσκουν άσυλον και προστασίαν οι αντάρται των διαφόρων ομάδων αντιστάσεως και επειδή εκ των Ανωγείων διήλθον και οι απαγωγείς με τον Στρατηγόν Φον Κράιπερ χρησιμοποιήσαντες ως σταθμόν διαμετακομιδής τα Ανώγεια, διατάσσωμεν την ΙΣΟΠΕΔΩΣΙΝ τούτων και την εκτέλεσιν παντός άρρενος Ανωγειανού όστις ήθελεν ευρεθεί εντός του χωρίου και πέριξ αυτού εις απόστασιν ενός χιλιομέτρου…”
Χανιά 13 Αυγούστου 1944
Ο Στρατηγός Διοικητής Φρουρίου Κρήτης
Χ.Μίλλερ

Συμμετείχε επίσης στις μάχες για την απελευθέρωση του Ηρακλείου από τους Γερμανούς τον Σεπτέμβρη - Οκτώβρη 1944, και εισήλθε την 11η Οκτωβρίου στο απελευθερωμένο Ηράκλειο με την Ομάδα του Γιάννη Ποδιά. Παντρεύτηκε την Φερενίκη Μανουρά το 1951 και μαζί απόκτησαν τρεις γιούς και έξι εγγόνια. Πέθανε στις 27 Ιανουαρίου του 2013. Την κηδεία του παρακολούθησαν σύσσωμοι οι συγχωριανοί του καθώς και οι επίσημες αρχές από το Ηράκλειο και το Ρέθυμνο.
Ο Νταρολευτέρης για την συμμετοχή του στην αντίσταση κατά των Ναζί τιμήθηκε από την Ελληνική Πολιτεία με το Μετάλλιο της Τιμής. Επ’ ευκαιρία δε του θανάτου του ο Δήμος Ανωγείων εξέδωσε ψήφισμα.
Βικτόρια Μπέκαμ

Η Βικτόρια Μπέκαμ ("Victoria Beckham", το γένος Άνταμς, γεν. 17 Απριλίου 1974) είναι Βρετανή σχεδιάστρια μόδας και τραγουδίστρια. Στα τέλη της δεκαετίας του 1990 έγινε γνωστή ως μέλος του γυναικείου ποπ συγκροτήματος Spice Girls. Μετά τη διάλυση του συγκροτήματος ακολούθησε σόλο καριέρα με τις δισκογραφικές εταιρίες Virgin Records και Telstar Records. Το πρώτο τραγούδι της, "Out of Your Mind", έφτασε στη θέση 2 στο Ηνωμένο Βασίλειο, ενώ συνολικά 4 τραγούδια της έφτασαν στο Τοπ 10 του ΗΒ.

Παράλληλα, η Βικτόρια Μπέκαμ άρχισε να ασχολείται με το χώρο της μόδας. Μετά από συνεργασίες με γνωστούς σχεδιαστές το 2008 δημιούργησε τη δική της εταιρία ρούχων και το 2011 μια ετικέτα χαμηλότερου κόστους. Η μάρκα Victoria Beckham χαρακτηρίστηκε ως η επωνυμία μόδας της χρονιάς για το Ηνωμένο Βασίλειο, ενώ το 2012 χαρακτηρίστηκε ως η ναυαρχίδα των επιχειρήσεων της οικογένειας Μπέκαμ. Επίσης έχει συμμετάσχει σε πέντε επίσημα ντοκιμαντέρ και ριάλιτι για την ίδια, όπως τα Victoria's Secrets, Being Victoria Beckham και The Real Beckhams.

Είναι παντρεμένη με τον Ντέιβιντ Μπέκαμ, και έχουν τέσσερα παιδιά. Όσον αφορά τον Μάιο του 2019, ο συνολικός πλούτος του ζεύγους αποτιμάται σε 355 εκατομμύρια λίρες.
Μικρομάνη

Η Μικρομάνη είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου και έχει 452 κατοίκους, σύμφωνα με την Απογραφή του 2011. Διοικητκά ανήκει στην Κοινότητα Μικρομάνης και υπάγεται στη Δημοτική Ενότητα Θουρίας, του Δήμου Καλαμάτας. Έχει υψόμετρο 23 μέτρων και βρίσκεται κοντά στο Αεροδρόμιο Καλαμάτας.
Του Γιουγιού

Η Του Γιουγιού (κινεζικά: 屠呦呦, πιν-γιν: Tú Yōuyōu, γεν. 30 Δεκεμβρίου 1930) είναι Κινέζα χημικός-φαρμακολόγος, με εξειδίκευση στην ελονοσία. Ανακάλυψε την αρεμισινίνη και τη διυδροαρτεμισινίνη, οι οποίες χρησιμοποιούνται για τη θεραπεία της ελονοσίας και θεωρούνται μια από τις σημαντικότερες ανακαλύψεις για την τροπική ιατρική κατά τον 20ό αιώνα, σώζοντας εκατομμύρια ζωές στη νότια Κίνα, Νοτιοανατολική Ασία, Αφρική και Νότια Αμερική. 

Η Του Γιουγιού σπούδασε ιατρική στο πανεπιστήμιο του Πεκίνου, απ'όπου αποφοίτησε το 1955, και στη συνέχεια ασχολήθηκε με τη μελέτη βοτάνων τα οποίο χρησιμοποιούνται στην παραδοσιακή κινεζική ιατρική. Στη συνέχεια συμμετείχε στο πρόγραμμα 523, ένα κινεζικό στρατιωτικό πρόγραμμα το όποιο άρχισε το 1967, την εποχή της Πολιτιστικής Επανάστασης, με σκοπό την εύρεση ανθελονοσιακών φαρμάκων ώστε να χρησιμοποιηθούν στον πόλεμο του Βιετνάμ, όπου η ελονοσία προκαλούσε περισσότερους θανάτους απ'ότι οι μάχες. Το πρόγραμμα αναζητούσε τόσο συνθετικές ουσίες όσο και ερευνούσε την παραδοσιακή κινεζική ιατρική. Στα πλαίσια αυτού του προγράμματος, η Του Γιουγιού, η οποία είχε οριστεί επικεφαλής της ερευνητικής ομάδας της, ανακάλυψε τις αρτεμισίνες σε εκχύλισμα του φυτού "Αρτεμισία η ετήσια", οι οποίες αποδείχθηκαν δραστικές έναντι της ελονοσίας.

Για την εργασία της, η Του έλαβε το 2011 το βραβείο Λάσκερ στην κλινική ιατρική και το 2015 το βραβείο Νόμπελ Φυσιολογίας και Ιατρικής από κοινού με τον Ουίλιαμ Κάμπελ και τον Σατόσι Ομούρα. Η Του είναι πρώτη αποδέκτης του βραβείο Νόμπελ Φυσιολογίας και Ιατρικής από την Κίνα και η πρώτη γυναίκα πολίτης της Λαϊκής Δημοκρατίας της Κίνας που έλαβε Νόμπελ σε οποιαδήποτε κατηγορία. Έχει εκπαιδευτεί και δουλέψει ερευνητικά αποκλειστικά στην Κίνα.
Βίλχελμ Άλβαρντ

Ο Βίλχελμ Άλβαρντ ("Wilhelm Ahlwardt", 4 Ιουλίου 1828 – 2 Νοεμβρίου 1909) ήταν Γερμανός ανατολιστής, ο οποίος ειδικεύθηκε στη μελέτη και την έρευνα της Αραβικής λογοτεχνίας. `Ηταν γιος του κλασικού φιλολόγου Κρίστιαν Βίλχελμ Άλβαρντ (1760-1830) και εγγονός του φιλοσόφου Πέτερ Άλβαρντ.
Σίλβια Σέιντ

Η Σίλβια Σέιντ ("Silvia Saint"), γεννημένη ως Σιλβίε Τομτσαλόβα ("Silvie Tomčalová") (γενν. στις 12 Φεβρουαρίου 1976) είναι Τσέχα πρώην ηθοποιός πορνογραφικών ταινιών. Το 1996 ήταν η "Penthouse" Pet της Χρονιάς στην τσεχική έκδοση του περιοδικού. Έχει εμφανιστεί σε πάνω από 300 πορνογραφικές ταινίες.
Ρόντα Ράουζι

Η Ρόντα Ράουζι (Ronda Jean Rousey, 1 Φεβρουαρίου 1987) είναι Αμερικανίδα επαγγελματίας παλαιστής, ηθοποιός, συγγραφέας και πρώην αθλήτρια των μικτών πολεμικών τεχνών και του τζούντο. Αυτή τη στιγμή αγωνίζεται στο WWE ως παλαιστής. Το ψευδώνυμό της είναι "Rowdy" και προέρχεται από έναν παλαιότερο επαγγελματία παλαιστή, τον Roddy Piper.

Αφού η Ράουζι έγινε η πρώτη Αμερικανίδα που κατέκτησε ένα ολυμπιακό μετάλλιο στο τζούντο κατά τη διάρκεια των Ολυμπιακών Αγώνων του 2008 στο Πεκίνο, άρχισε να κυνηγά την καριέρα στις μικτές πολεμικές τέχνες. Στο ντεμπούτο της αγωνίστηκε για τον οργανισμό King of the Cage πριν συνεχίσει στην Strikeforce, όπου και έγινε η τελευταία πρωταθλήτρια στην κατηγορία bantamweight (52,2 εως 53,5 κιλά) πρωτού η Strikeforce εξαγοραστεί από το UFC το 2011. Έπειτα, αναδείχθηκε η πρώτη γυναίκα πρωταθλήτρια στην κατηγορία bantamweight στο UFC. Η Ράουζι συμμετείχε στον πρώτο αγώνα μεταξύ γυναικών του UFC όπου και υπερασπίστηκε επιτυχώς τον τίτλο της έναντι της Λιζ Κάρμους στο UFC 157. Αφού δημιούργησε το ρεκόρ των περισσότερων υπερασπίσεων τίτλου γυναικών (6) στην ιστορία του UFC, η Ράουζι έκανε την πρώτη της ήττα ως επαγγελματίας αθλητής των μικτών πολεμικών τεχνών όταν έχασε τον τίτλο της από την Χόλλυ Χόλμ. Το 2018 έγινε η πρώτη γυναίκα μαχήτρια που μπήκε στο Hall of Fame του UFC. 

Στα τέλη του 2018, η Ράουζι ξεκίνησε την καριέρα της στην επαγγελματική πάλη, υπογράφοντας συμβόλαιο με το WWE. Το ντεμπούτο της έγινε στο WrestleMania 34 ενώ αργότερα κέρδισε το Γυναικείο πρωτάθλημα του RAW, το πρώτο πρωτάθλημα στη νέα της καριέρα στο SummerSlam. Στη συνέχεια, πρωταγωνίστησε στο πρώτο γυναικείο pay-per-view γεγονός όπου και υπερασπίστηκε με επιτυχία τον τίτλο της ενάντια στη Νίκι Μπέλλα στο WWE Evolution. Η Ράουζι, έκανε την πρώτη της ήττα στο WWE στο πρώτο WrestleMania που διοργανώθηκε για γυναίκες, χάνοντας τον τίτλο της από την Μπέκι Λίντς (WrestleMania 35) ύστερα από 231 ημέρες κατοχής του. Το χρονικό διάστημα αυτό είναι το 2ο μεγαλύτερο που κάποιος έχει στην κατοχή του αυτόν τον τίτλο.

Η Ράουζι είχε επίσης επιτυχία ως ηθοποιός αλλά και συγγραφέας, καθώς εμφανίστηκε στις ταινίες Οι Αναλώσιμοι 3 (2014), Furious 7 (2015) και Mile 22 (2018) και κυκλοφόρησε την αυτοβιογραφία της "My Fight / Your Fight" το 2015. 

Είναι η μόνη γυναίκα που κατέκτησε το πρωτάθλημα και στο UFC και στο WWE καθώς και η μόνη γυναίκα που πρωταγωνίστησε σε pay-per-view γεγονότα και για τις δυο εταιρίες. Η Ράουζι επίσης ψηφίστηκε η καλύτερη γυναίκα αθλήτρια όλων των εποχών σε ψηφοφορία του ESPN το 2015 και το Fox Sports ανέφερε χαρακτηριστικά "μια από τις καθοριστικές αθλήτριες του 21ου Αιώνα."
Τυλ

Η Τυλ (γαλλικά: Tulle) είναι κοινότητα στη νότια Γαλλία, πρωτεύουσα του νομού Κορέζ, στη διοικητική περιοχή Νέα Ακουιτανία. 

Έχει πληθυσμό 14.836 κατοίκους (απογραφή του 2017) και είναι το κέντρο της ευρύτερης αστικής περιοχής με 31.261 κατοίκους (2015). Η πόλη ανήκε στην πρώην περιοχή Λιμουζέν.

Ονομάστηκε «η πόλη των επτά λόφων» και δημιούργησε τη φήμη της με την ανάπτυξη της βιομηχανίας και της βιοτεχνίας: έγινε ένα από τα κέντρα παραγωγής δαντέλας (με το διεθνές της φεστιβάλ), όπλων (με εργοστάσιο όπλων) και ακορντεόν (Ακορντεόν Μωζάν).

Οι κάτοικοι ονομάζονται Τυλίστ.
Αλίσια Σιλβερστόουν

Η Αλίσια Σιλβερστόουν (Αγγλικά: Alicia Silverstone), γεννηθείσα στις 4 Οκτωβρίου 1976 στο Σαν Φρανσίσκο) είναι Αμερικανίδα ηθοποιός και πρώην μοντέλο. Στην αρχή της καριέρας της, πρωταγωνίστησε σε μουσικά βίντεο για το αμερικανικό ροκ συγκροτημα των Aerosmith. 

Πραγματοποίησε το κινηματογραφικό της ντεμπούτο στο The Crush το (1993), κερδίζοντας το Κινηματογραφικό Βραβείο MTV Καλύτερου ηθοποιού με εντυπωσιακή εξέλιξη (MTV Movie Award for Best Breakthrough Performance), και κέρδισε περαιτέρω προβολή σε ηλικία 16 ετών ως την έφηβη είδωλο όταν εμφανίστηκε στο μουσικό βίντεο για το "Cryin" των Aerosmith. Στη συνεχεια πηρε μερος στην κωμωδία Clueless (1995), από την οποία κέρδισε μια συμφωνία πολλών εκατομμυρίων δολαρίων με την Columbia Pictures, όπου και είχε βασικό ρόλο στην ταινία μεγάλου προϋπολογισμού Μπάτμαν & Ρόμπιν του (1997), παίζοντας τη Μπάρμπαρα Γκόρντον (γνωστή και ως Batgirl).
Αλέκος Ζαζόπουλος

Ο Αλέκος Ζαζόπουλος (Πτολεμαΐδα, 24 Ιουλίου 1966) είναι Έλληνας τραγουδιστής. Γεννήθηκε στην Πτολεμαΐδα.
Τζέιν Άνταμς

H Τζέιν Άνταμς ("Jane Addams", 6 Σεπτεμβρίου 1860 – 28 Μαΐου 1935) ήταν Αμερικανή κοινωνική ακτιβίστρια, μεταρρυθμίστρια, κοινωνιολόγος και συγγραφέας που ασχολήθηκε με τη δημόσια διοίκηση και την κοινωνική εργασία. Ήταν εξέχουσα μορφή στην ιστορία της κοινωνικής εργασίας και του δικαιώματος ψήφου των γυναικών στις ΗΠΑ και υπέρμαχος της παγκόσμιας ειρήνης. Θεωρείται ιδρύτρια του επαγγέλματος του κοινωνικού λειτουργού στις Ηνωμένες Πολιτείες. Ήταν μία από τους ιδρυτές του Οίκου Χαλ στο Σικάγο. To 1915 ίδρυσε τη Παγκόσμια Οργάνωση Γυναικών για την Ειρήνη και την Ελευθερία, της οποίας ορίστηκε πρόεδρος και το 1920 ίδρυσε την Αμερικανική Ένωση για τις Πολιτικές Ελευθερίες. Το 1931 έγινε η πρώτη Αμερικανή η οποία τιμήθηκε με το βραβείο Νόμπελ Ειρήνης. Όταν πέθανε το 1935 ήταν η διασημότερη γυναίκα του πολιτικού χώρου στις Ηνωμένες Πολιτείες.

Κατά την Προοδευτική Εποχή, όταν πρόεδροι όπως ο Θεόδωρος Ρούσβελτ και ο Γούντροου Γουίλσον αναγνώριζαν τους εαυτούς τους ως μεταρρυθμιστές και κοινωνικούς ακτιβιστές, η Άνταμς ήταν μία από τους πιο εξέχοντες μεταρρυθμιστές, στρέφοντας την προσοχή σε προβλήματα που αφορούσαν τις μητέρες, όπως οι ανάγκες των παιδιών, η δημόσια υγεία και η παγκόσμια ειρήνη. Επίσης τόνισε την σχέση της κυβέρνησης με το νοικοκυριό, καθώς για θέματα όπως η υγιεινή και εκπαίδευση των παιδιών ξεκινούν από τους παραδοσιακούς ρόλους των γυναικών στην ιδιωτική τους ζωή, οπότε οι γυναίκες γνωρίζουν σε κάποιους τομείς περισσότερα πράγματα από τους άντρες και γι'αυτό θα πρέπει να έχουν δικαίωμα ψήφου.
Εϊλίν Σ. Κράντιτορ

Η Εϊλίν Σ. Κράντιτορ (αγγλικά:"Aileen S. Kraditor") είναι Αμερικανίδα ιστορικός που έχει γράψει μία σειρά έργων για την ιστορία του φεμινισμού.
Βιρτζίνια Μάντσεν

Η Βιρτζίνια Μάντσεν (Αγγλικά: Virginia Gayle Madsen (γεννηθείσα στις 11 Σεπτεμβρίου 1961) είναι Αμερικανίδα παραγωγός και ηθοποιός του κινηματογράφου. Έκανε το ντεμπούτο της στην ταινία Τάξη (1983), η οποία γυρίστηκε στη γενέτειρα της στο Σικάγο. Αφού μετακόμισε στο Λος Άντζελες, ο σκηνοθέτης Ντέιβιντ Λιντς της εδωσε τον ρόλο ως "Πριγκίπισσα Ιρουλάν" στην ταινία επιστημονικής φαντασίας Dune (1984). Στη συνέχεια, η Μάντσεν πρωταγωνίστησε σε μια σειρά από επιτυχημένες νεανικές ταινίες, όπως τα Ηλεκτρικα Όνειρα (1984), Τα μοντέρνα κορίτσια (1986) και το Φωτιά με Φωτιά (1986).
Τερέζα της Άβιλας

Η Τερέζα της Άβιλας (1515-1582) ήταν Ισπανίδα συγγραφέας και μοναχή που έζησε στην Άβιλα της Ισπανίας. Θεωρείται από πολλούς ως η "αγία Τερέζα του Χριστού" και από τις σημαντικότερες προσωπικότητες της Ρωμαιοκαθολικής Εκκλησίας. Το πλήρες όνομα της είναι Τερέζα Ντι Σέπεδα και Άουμαδα (ισπ. "Teresa de Cepeda y Ahumada)." 

Στα έργα της συγκαταλέγονται πολλά βιβλία που θεωρούνται αριστουργήματα. Είναι γνωστή ακόμη για τη μεταρρυθμιστική της παρέμβαση στο τάγμα των Καρμηλιτών ενώ επανέφερε την πρακτκή του διαλογισμού, τον οποία εξασκούσε η ίδια και έγινε γνωστή για φαινόμενα έκστασης, ενώ λέγεται ακόμη ότι πνευματικά μεταφερόταν σε άλλους τόπους και χώρους

Υπήρξε επίσης ιδρύτρια πολλών μοναστηριών μεταξύ αυτών και της μονής του Αγίου Ιωσήφ (Σαντ Ζοζέφ).

Είναι μία από τις τέσσερις γυναίκες που απέκτησαν ποτέ τον τίτλο του «Διδάκτωρα της Εκκλησίας».
Ακπινάρ

Ο Άϊ Γιάννης (τουρκικά: Akpınar, Ακπινάρ) είναι χωριό της Ανατολικής Θράκης στην Τουρκία. Αναφέρεται ότι ο Άϊ Γιάννης ήταν και χωριό αναστενάρηδων. Σε μια ειδική μελέτη, ο Γ. Βιζυηνός περιγράφει τα Αναστενάρια στο χωριό του Αγίου Ιωάννη κοντά στη Βιζύη και αναφέρεται στην έκσταση των μυστών.

Με την Συνθήκη των Σεβρών, τον Αύγουστο του 1920 παραχωρήθηκε και επίσημα η ανατολική Θράκη στην Ελλάδα, έτσι λοιπόν απο το 1920 έως το 1922 όπου επήλθε η Μικρασιατική καταστροφή, ο Άϊ Γιάννης ανήκε στο τότε Βασίλειο της Ελλάδος κ μετείχε στην Εθνική απογραφή πληθυσμού το 1920, όπου σύμφωνα με την απογραφή ο πληθυσμός του ήταν 341 Άρρενες 349 Θήλεις κ στο σύνολο 690 κάτοικοι.
Μπάρμπαρα ΜακΚλίντοκ

Η Μπάρμπαρα ΜακΚλίντοκ (Barbara McClintock) (16 Ιουνίου 1902 - 2 Σεπτεμβρίου 1992) ήταν μια αμερικανίδα επιστήμονας και κυταρογενετιστής, η οποία τιμήθηκε με το Βραβείο Νόμπελ Φυσιολογίας και Ιατρικής. Η ΜακΚλίντοκ πήρε το Διδακτορικό της στη βοτανική από το Πανεπιστήμιο Κορνέλ, το 1927. Εκεί ξεκίνησε την καριέρα της ως κορυφαία στον χώρο της κυταρογενετικής, πάνω στον αραβόσιτο, το οποίο ήταν και η εστίαση της έρευνας της για την υπόλοιπη ζωή της. Από τα τέλη της δεκαετίας του 1920, η ΜακΚλίντοκ μελέτησε τα χρωμοσώματα και το πώς αλλάζουν στην διάρκεια της αναπαραγωγής του καλαμποκιού. Ανάπτυξε την τεχνική για την απεικόνιση των χρωμοσωμάτων του αραβόσιτου και χρησιμοποίησε μικροσκοπική ανάλυση για να παρουσιάσει πολλές βασικές γενετικές αρχές. Μια από αυτές τις αρχές ήταν η ιδέα του γενετικού ανασυνδυασμού από τον επιχιασμό χρωμοσωμάτων κατά τη διάρκεια της μίτωσης, ένας μηχανισμός με τον οποίο τα χρωμοσώματα ανταλλάσσουν πληροφορίες. Δημιούργησε τον πρώτο γενετικό χάρτη για τον αραβόσιτο, συνδέοντας μέρη των χρωμοσωμάτων σε σωματικά χαρακτηριστικά. Παρουσίασε τον ρόλο του τελομερούς και κεντρομερούς, μέρη των χρωμοσωμάτων που είναι σημαντικά για τη διατήρηση γενετικών πληροφοριών. Αναγνωρίστηκε ως μια από τις καλύτερες στον τομέα της, βραβεύτηκε με υποτροφίες υψηλού κύρους, και εκλέχτηκε μέλος της Εθνικής Ακαδημίας Επιστημών των ΗΠΑ το 1944.
Σαμπρίνα Φερίλι

Η Σαμπρίνα Φερίλι (ιταλικά: Sabrina Ferilli) (γεννηθείσα στις 28 Ιουνίου 1964 στη Ρώμη) είναι Ιταλίδα ηθοποιός θεάτρου και κινηματογράφου. Έχει κερδίσει πέντε βραβεια Νάστρο ντ' Αρτζέντο (συμπεριλαμβανομένου ενός ειδικού βραβείου το 2016 για την συμμετοχή της στο Me, Myself και Her), μια Ιταλική Χρυσή Σφαίρα, τέσσερα Ciak d'oros και έλαβε τέσσερις υποψηφιότητες για τα βραβεία Νταβίντ ντι Ντονατέλο. Το 2013, εμφανίστηκε στο cast της
βραβευμένης με Όσκαρ ταινίας Η Τέλεια Ομορφιά σε σκηνοθεσία Πάολο Σορεντίνο.
Λεωνίδας Στεργίου

Ο Λεωνίδας Στεργίου (γενν. στις 3 Μαρτίου 2002) είναι Ελληνοελβετός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τη Ζανκτ Γκάλεν.
Ζόε Σαλντάνα

Η Ζόε Σαλντάνα (Zoë Yadira Saldaña Nazario, γεννημένη στις 19 Ιουνίου 1978) είναι Αμερικανίδα-Δομινικανή ηθοποιός. Μετά τις εμφανίσεις της με την θεατρική ομάδα "Faces", η Saldana έκανε το ντεμπούτο της στην οθόνη σε ένα επεισόδιο του "Law & Order" του 1999. Η κινηματογραφική της καριέρα ξεκίνησε ένα χρόνο αργότερα με το "Center Stage" (2000), όπου έπαιξε μια χορεύτρια μπαλέτου. 
Η Σαλντάνα έγινε γνωστή για τις εμφανίσεις της σε ταινίες επιστημονικής φαντασίας, ξεκινώντας το 2009 με την πρώτη από τις πολλές εμφανίσεις ως Nyota Uhura στη σειρά ταινιών "Star Trek" και την πρώτη της εμφάνιση ως Neytiri στη σειρά ταινιών "Avatar". Έχει παίξει επίσης το ρόλο της Gamora στο "Marvel Cinematic Universe", ξεκινώντας από τους "Φύλακες του Γαλαξία" (2014). Λόγω των εμφανίσεών της σε πολλές εμπορικές ταινίες, η Σαλντάνα είναι η δεύτερη εμπορικότερη γυναίκα ηθοποίος. Οι ταινίες της έχουν συγκεντρώσει περισσότερα από 11 δισεκατομμύρια δολάρια παγκοσμίως.
Αδελφοί Κιντέρο

thumb|right|Οι αδελφοί Κιντέρο σε φωτογραφία του Καουλάκ
Οι Σεραφίν Αλβαρές Κιντέρο ("Serafín Álvarez Quintero", 26 Μαρτίου 1871 – 12 Απριλίου 1938) και Χοακίν Αλβαρές Κιντέρο ("Joaquín Álvarez Quintero", 20 Ιανουαρίου 1873 – 14 Ιουνίου 1944) ήταν Ισπανοί θεατρικοί συγγραφείς, γνωστοί ως «Αδελφοί Κιντέρο» (ισπαν.: "Los hermanos Quintero").

Γεννήθηκαν στην Ουτρέρα της επαρχίας της Σεβίλλης και απεβίωσαν στη Μαδρίτη. Υπήρξαν πολυγραφότατοι, αφού συνέγραψαν σε συνεργασία σχεδόν 200 θεατρικά έργα, που τους εξασφάλισαν φήμη ως «τα χρυσά αγόρια του μαδριλένικου θεάτρου». Από αυτά τα έργα, τα μισά περίπου είναι κωμωδίες εμπνευσμένες από τη ζωή της Ανδαλουσίας. Το πρώτο τους θεατρικό έργο, το "Gilito", γράφτηκε το 1889. Μερικά άλλα έργα τους είναι τα εξής:

* "El buena sombra" (1898)
* "Οι Γαλεότοι" (1900)
* "Πεπίτα Ρεγιές" (1903)
* "El traje de luces" (1907)
* "La patria chica" (1907)
* "El patinillo" (1909)
* "Μαλβαλόκα" (1912)
* "Becquerina" (1915)
* "Diana cazadora" (1915)
* "Λα Καλουμνιάδα" (1919)
* "Κανθονιέρα" (1924)

Οι Αδελφοί Κιντέρο ήταν επίσης γνωστοί από το εγχείρημά τους να αποδώσουν τις ανδαλουσιανές διαλέκτους σε γραπτή μορφή.
Μπρούνο Βέσπα

Ο Μπρούνο Βέσπα (ιταλικά Bruno Vespa) (γεννημένος το 1944) είναι Ιταλός δημοσιογράφος.
Ντακότα Φάνινγκ

Η Χάνα Ντακότα Φάνινγκ ("Hannah Dakota Fanning", γεννημένη στις 23 Φεβρουαρίου 1994) είναι Αμερικανίδα ηθοποιός. Το ντεμπούτο της στον κινηματογράφο το έκανε σε ηλικία επτά χρονών στην δραματική ταινία "Το όνομά μου είναι Σαμ" (2001), για την ερμηνεία της στην ταινία έλαβε υποψηφιότητα για το βραβείο Screen Actors Guild σε ηλικία οκτώ ετών, κάνοντάς της τον νεότερο υποψήφιο. Η Φάνινγκ έπαιξε σημαντικό ρόλο στις ταινίες "Κορίτσια από σπίτι" (2003), "Ο Γάτος" (2003), "Δια πυρός και σιδήρου " (2004), "Ο πόλεμος των Κόσμων" (2005), "Οικογενειακοί δεσμοί" (2005), και "Σάρλοτ, η αραχνούλα" (2006). 

Η Φάνινγκ ακολούθησε πιο ώριμους ρόλους στις ταινίες, "Ο σκύλος του κυνηγού" (2007), "Η μυστική ζωή των μελισσών" (2008), "Καρολίνα: Το Σπίτι στην Ομίχλη" (2009), "Οι αγωνιστές" (2010), "Το έπος του λυκόφωτος" (2009–2012) και "Κάποτε στο… Χόλιγουντ" (2019). Κατά τη διάρκεια της δεκαετίας του 2010, συνέχισε να εμφανίζεται σε ανεξάρτητες παραγωγές όπως οι ταινίες "Τώρα είναι καλά" (2012), "Κινήσεις στο Σκοτάδι" (2013), "Πολύ καλά κορίτσια " (2013), και η βιογραφική ταινία "Έφι Γκρέι" (2014).
Κλάρα Φολτζ

Η Κλάρα Φολτζ (Clarissa Shortridge Foltz, Λαφαγιέτ, Μίλτον, Ιντιάνα, 16 Ιουλίου 1849, - Λος Άντζελες, Καλιφόρνια, 2 Σεπτεμβρίου 1934) ήταν Αμερικανίδα δικηγόρος, εκδότρια και ακτιβίστρια, η πρώτη γυναίκα που πέτυχε να αποκτήσει άδεια άσκησης του δικηγορικού επαγγέλματος στις Δυτικές Ηνωμένες Πολιτείες. Έφτασε σε ανώτατα επαγγελματικά επίπεδα, ενώ επέλεγε πάντα να υπερασπίζεται φτωχούς και απροστάτευτους πολίτες. Θεωρείται πρωτοπόρος στον τομέα της, ενώ, σε ένδειξη τιμής , το 2002 το όνομά της δόθηκε στο κτίριο της Ποινικής Δικαιοσύνης του Λος Άντζελες. Με το παράδειγμά της, να συνδυάσει επάγγελμα και την ανατροφή των παιδιών της, αποτέλεσε έμπνευση για εκατομμύρια γυναίκες σε ολόκληρο τον κόσμο, τις οποίες όσο ζούσε πάντοτε ενθάρρυνε να μην εγκαταλείπουν τόσο τις φιλοδοξίες τους να εργασθούν, όσο και το ρόλο τους σαν μητέρες. Κατόπιν έντονης πίεσης που άσκησαν οι φοιτήτριές του, το Κολέγιο Hastings υποχρεώθηκε να της απονείμει, μετά θάνατον (1991) έναν διδακτορικό τίτλο.
Συμβουλευτική Λαϊκή Συνέλευση

Η Συμβουλευτική Λαϊκή Συνέλευση της Δημοκρατίας της Ινδονησίας (, MPR-RI) αποτελεί τον νομοθετικό κλάδο του πολιτικού συστήματος της Ινδονησίας. Απαρτίζεται από μέλη του Λαϊκού Αντιπροσωπευτικού Συμβουλίου (DPR) και το Περιφερειακό Αντιπροσωπευτικό Συμβούλιο (DPD). Πριν το 2004 και τις τροποποιήσεις στο Σύνταγμα του 1945, η MPR ήταν το ανώτατο κυβερνητικό σώμα της Ινδονησίας.

Η συνέλευση συστάθηκε με βάση τον Νόμο υπ' αριθμ. 16/1960 μετά τη διεξαγωγή των εκλογών του 1971. Για την κοινοβουλευτική περίοδο 2014–2019 υπάρχουν 560 μέλη της DPR και 132 γερουσιαστές, που μεταφράζονται σε 692 συνολικά μέλη της MPR.
Μάρτα Άργκεριχ

Η Μάρτα Άργκεριχ (, γενν. 5 Ιουνίου 1941, Μπουένος Άιρες) είναι Αργεντινή πιανίστα. Θεωρείται ευρέως ως μία εκ των κορυφαίων ερμηνευτών πιάνου όλων των εποχών.
Τζόαν Ρίβερς

Η Τζόαν Αλεξάνδρα Μολίνσκι (8 Ιουν 1933 - 4 Σεπτεμβρίου, 2014), γνωστή επαγγελματικά ως Τζόαν Ρίβερς, ήταν Αμερικανίδα κωμικός, ηθοποιός, συγγραφέας, παραγωγός, και παρουσιάστρια. Ήταν γνωστός για την συχνά αμφιλεγόμενη κωμική προσωπικότητά της - οξεία κριτική, ειδικά προς διασημότητες και πολιτικούς. 

Η Ρίβερς εμφανίστηκε στο προσκήνιο το 1965 ως συμπαρουσιάστρια στο "The Tonight Show" , το οποίο παρουσίαζε ο μέντορας της, Johnny Carson, που έδειξε το κωμικό στυλ της Rivers. Το 1986, με το δικό της αντίπαλο πρόγραμμα, "The Late Show με τη Joan Rivers", η Ρίβερς έγινε η πρώτη γυναίκα που παρουσίασε τηλεοπτική εκπομπή αργά το βράδυ. Ακολούθως φιλοξένησε το "The Joan Rivers Show" (1989-1993), κερδίζοντας ένα Daytime βραβείο Emmy για τον καλύτερο παρουσιαστή Talk Show. Από τα μέσα της δεκαετίας του 1990, που έγινε γνωστός για τις κωμικές συνεντεύξεις που έπαιρνε από τους ηθοποιούς στο κόκκινο χαλί και το 2009, ήταν νικήτρια του Celebrity Apprentice. Η Ρίβερς συμπαρουσίαζε στο E! το σόου μόδας διασήμων "Fashion Police" από το 2010 έως το 2014 και πρωταγωνίστησε στην σειρά πραγματικότητας "Joan & Melissa: Joan Knows Best?" (2011-2014) με την κόρη της Melissa Rivers . Η βιογραφία της έγινε ντοκιμαντέρ, "Joan Rivers: A Piece of Work" (2010). 

Εκτός από την εμπορία μιας σειράς κοσμημάτων και ενδυμάτων στο κανάλι αγορών QVC, η Rivers έγραψε 12 βιβλία που έγιναν μπεστ σέλερ και τρία κωμικά LP με το δικό της όνομα: "Mr. Phyllis And Other Funny Stories" (Warner Bros 1965), "The Next To Last Joan Rivers Album" (Buddah 1969), και "What Becomes A Semi-Legend Most?" (Geffen 1983). Έχει βραβευτεί το 1984 με ένα βραβείο Grammy για το άλμπουμ της, τ"What Becomes A Semi-Legend Most?" και ήταν υποψήφια το 1994 για το βραβείο Tony για την καλύτερη ηθοποιό σε παράσταση για τον πρωταγωνιστικό της ρόλο στο "Sally Marr... and Her Escorts". Το 2015, ο Rivers έλαβε μετά θάνατον βραβείο Grammy για το καλύτερο άλμπουμ απαγγελίας για το βιβλίο της, "Diary of A Mad Diva". 

Το 1968, "ο" τηλεοπτικός κριτικός του "New York Times" Τζάκ Γκουλντ αποκάλεσε την Ρίβερς "πολύ πιθανώς την πιο διαισθητική αστεία γυναίκα εν ζωή". Το 2017, "το" περιοδικό "Rolling Stone" της έδωσε την έκτη θέση στον κατάλογο των 50 καλύτερων σταντ-απ κομικών όλων των εποχών και τον Οκτώβριο του ίδιου έτους εισήχθη στο Hall of Fame της Ακαδημίας Τηλεόρασης.

Κατηγορία:Ακτιβιστές κατά του HIV/AIDS
Κατηγορία:Βραβευμένοι με Γκράμι
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί απομνημονευματογράφοι
Κατηγορία:Αμερικανοί παραγωγοί ταινιών
Λέσλι Ρόι

Η Λέσλι Ρόι (γεννημένη 17 Σεπτεμβρίου 1986) είναι τραγουδίστρια και τραγουδοποιός από το Balbriggan του Δουβλίνου της Ιρλανδίας. Υπογράφηκε σε μια ανεξάρτητη ιρλανδική δισκογραφική και το 2006, γράφτηκε στην δισκογραφική των ΗΠΑ, Jive Records. Κυκλοφόρησε το ντεμπούτο άλμπουμ της, Unbeautiful το 2008, στο οποίο παραγωγός ήταν ο Max Martin. Μέχρι να αλλάξει την προσοχή της στη σύνθεση τραγουδιών και να προσελκύσει την προσοχή του Marc Jordan, ο μάνατζερ πιστώνεται για την έναρξη της καριέρας της Rihanna και ιδιοκτήτης του Rebel One Management & Publishing. Ως τραγουδοποιός, η Roy γνώρισε διεθνή επιτυχία με κυκλοφορίες για καλλιτέχνες όπως οι Adam Lambert, Miss Montreal, Medina, Jana Kramer και Marlee Scott.
Λίντα Εβαντζελίστα

Η Λίντα Εβαντζελίστα (αγγλικά: Linda Evangelista), γεννηθείσα στις 10 Μαΐου 1965) είναι καναδή μοντέλο μόδας και ένα από τα κορυφαία σουπερμοντέλα της δεκαετίας του 1990. Θεωρείται ως ένα από τα πιο επιτυχημένα μοντέλα όλων των εποχών και έχει γίνει εξώφυλλο σε πάνω από 700 περιοδικά. Η Εβαντζελίστα είναι γνωστή ως η μακροχρόνια «μούσα» του φωτογράφου Στίβεν Μέισελ,καθώς και για τη φράση «Δεν ξυπνάω για λιγότερα από 10.000 δολάρια την ημέρα». Έχει το ρεκόρ για τις πολλαπλές εμφανίσεις της στο εξώφυλλο της Vogue Italia, οι οποίες φωτογραφήθηκαν από τον Μέισελ.

Η καριέρα της στο μόντελινγκ ξεκίνησε το 1984, όταν υπέγραψε με την Elite Model Management αφού μετακόμισε από την γενέτειρα της στον Καναδά στην Νέα Υόρκη. Μετά από πρόταση του φωτογράφου Πίτερ Λίντμπεργκ, η Εβαντζελίστα έκοψε τα μαλλιά της το 1988. Το κούρεμα, με το παρατσούκλι "The Linda", όχι μόνο προκάλεσε πολλά εξώφυλλα σε όλο τον κόσμο, αλλά ωφέλησε επίσης την καριέρα της και βοήθησε να τεθεί η εποχή του supermodel. Χαρακτηρίστηκε ως ο «χαμαιλέοντας
» της βιομηχανίας της μόδας και ως βασική μεταξύ των πέντε σούπερμοντέλ, η Εβαντζελίστα ήταν μια από τις πιο διάσημες γυναίκες του κόσμου κατά τα τέλη της δεκαετίας του '80 και καθ 'όλη τη δεκαετία του '90. Σε αντίθεση με
τους συναδέλφους της, επέλεξε να
μην ασχοληθεί σε άλλες
επιχειρήσεις εκτός του μόντελινγκ. Αποσύρθηκε από την καριέρα της το 1998 και επέστρεψε τρία χρόνια αργότερα, αυτή τη φορά
δουλεύοντας μόνο σποραδικά. Τα επιτεύγματά της ως μοντέλο οδήγησαν στην απόφαση να ψηφιστεί ως το "The Greatest Supermodel όλων των εποχών" από τους θεατές της τηλεοπτικής εκπομπής Fashion File το 2008.
Αϊσά

Η Αϊσά μπιντ Αμπί Μπακρ (  [ˈʕaːʔɪʃa], 613/614 – 678 μ.Χ.), επίσης γνωστή με τη μορφή Αΐσα και με άλλες τοπικές παραλλαγές, ήταν η τρίτη και νεότερη γυναίκα του Μωάμεθ. Συνεπώς, στις Ισλαμικές γραφές, το όνομα της ακολουθεί το προσωνύμιο "Μητέρα των Πιστών" (), τίτλος ο οποίος αναφέρεται στην περιγραφή των γυναικών του Μωάμεθ στο Κοράνι.

Η Αΐσα είχε σημαντικό ρόλο στην πρώιμη Ισλαμική ιστορία, τόσο κατά της ζωής του Μωάμεθ όσο και μετά τον θάνατό του. Στην παράδοση των Σουνιτών, η Αϊσά παρουσιάζεται ως μελετηρή και περίεργη. Συνέβαλε στην εξάπλωση του μηνύματος του Μωάμεθ και υπηρέτησε τη Μουσουλμανική κοινότητα για 44 χρόνια μετά το θάνατό του. Είναι γνωστή και για την αφήγηση 2.210 χαντίθ, όχι μόνο για θέματα που σχετίζονται με την ιδιωτική ζωή του Μωάμεθ, αλλά και για θέματα όπως η κληρονομικότητα, το προσκύνημα, και η εσχατολογία. Η διανόηση και η γνώση της πάνω σε διάφορα θέματα, όπως η ποίηση και η ιατρική, επαινέθηκαν από πρώιμες αυθεντίες όπως οι αλ-Ζουχρί και Ουρβά ιμπν αλ-Ζουμπαΐρ.

Ο πατέρας της, Αμπού Μπακρ, έγινε ο πρώτος χαλίφης που διαδέχθηκε τον Μωάμεθ. Δύο χρόνια μετά τον διαδέχθηκε ο Ουμάρ. Κατά την βασιλεία του τρίτου χαλίφη, Οθμάν, η Αϊσά ήταν ηγετικό μέρος της αυξανόμενης αντιπολίτευσης εναντίον του, παρόλο που η Αϊσά δεν συμφωνούσε ούτε με τους δολοφόνους του αλλά ούτε και με το κόμμα του Αλί. Κατά τη διάρκεια της βασιλείας του Αλί, η Αϊσά προσπάθησε να εκδικηθεί τον θάνατο του Οθμάν στη Μάχη της Καμήλας. Συμμετείχε στην μάχη, δίνοντας ομιλίες και οδηγώντας τα στρατεύματα στην πλάτη της καμήλας της. Έχασε τη μάχη, αλλά η συμμετοχή και η αποφασιστικότητα της άφησε μια μόνιμη εντύπωση. Λόγω της εμπλοκής της στη μάχη, οι Σιίτες Μουσουλμάνοι έχουν γενικά μια αρνητική άποψη για την Αϊσά.

Στη συνέχεια έζησε ήσυχα στη Μεδίνα για περισσότερα από είκοσι χρόνια. Απομακρύνθηκε από την πολιτική, συμφιλιώθηκε με τον Αλί και δεν εναντιώθηκε στον χαλίφη Μωαβία.

Ορισμένα παραδοσιακά χαντίθ δηλώνουν ότι η Αϊσά αρραβωνιάστηκε με τον Μωάμεθ στην ηλικία των 6 ή των 7 ετών. Άλλες πηγές λένε ότι ήταν 9 ετών όταν τον παντρεύτηκε σε μια μικρή τελετή. Ορισμένες πηγές θέτουν το γάμο τους κατά την εφηβική ηλικία της Αϊσά. Η ημερομηνία του γάμου και η ηλικία της κατά τον γάμο της με τον Μωάμεθ αποτελεί θέμα συζήτησης ανάμεσα στους μελετητές.

(Aishah, 614; – Μεδίνα 678 μ.X.). Η τρίτη και πιο αγαπημένη από τις συζύγους του Μωάμεθ. Ο προφήτης την παντρεύτηκε όταν η Α. ήταν σε ηλικία επτά ετών, για να εξασφαλίσει την εύνοια του πατέρα της Αμπού Μπακρ, ισχυρού φύλαρχου. Η Α. ήταν η ευνοούμενη γυναίκα του Μωάμεθ, παρότι την κάκιζε συχνά για τη ζηλοτυπία της. Μετά τον θάνατό του, η Α. ασχολήθηκε με την ερμηνεία του Κορανίου και γι’ αυτό ονομάστηκε στα αραβικά ναμπίγια, δηλαδή προφήτισσα.

αἶσα, η (Α)

1. αυτό που ο θεός ορίζει, το θέλημα τού θεού

2. καλή ή κακή μοίρα, πεπρωμένο, ριζικό

3. συμμετοχή σε κάτι, μερίδιο

4. (ως κύριο όνομα) "η Αἶσα"

θεότητα παρεμφερής με τη Μοίρα, που ορίζει την τύχη κάθε ανθρώπου, η Ειμαρμένη

5. (επιρρ. Α)
Aisha (Αϊσά)

Poet
Gjon's Tears

Ο Γκιόν Μουχαρεμάι (γεννημένος στις 29 Ιουνίου 1998), γνωστός ως Gjon's Tears, είναι Ελβετός τραγουδιστής. Εκπροσώπησε την Ελβετία στον Διαγωνισμό Τραγουδιού της Eurovision 2021 στο Ρότερνταμ με το τραγούδι "Tout l'univers" και ήρθε 3ος στον τελικό με 432 βαθμούς, πετυχαίνοντας το καλύτερο αποτέλεσμα για την Ελβετία από το 1993.
Νικόλαος Βιτάλης

Ο Νικόλαος Βιτάλης (Χίος, 1893 – Αθήνα, Μάρτιος 1967) ήταν Έλληνας έμπορος και πολιτικός, ο πρώτος δήμαρχος του Χολαργού. Υπηρέτησε ως ανώτατος άρχων την πόλη επί 24 συνολικά έτη.
Μάνι Μάτερ

Ο Μάνι Μάτερ ("Mani Matter", 4 Αυγούστου 1936 – 25 Νοεμβρίου 1972) ήταν δημοφιλής Ελβετός τραγουδιστής και τραγουδοποιός. Το πραγματικό του όνομα ήταν Χανς-Πέτερ Μάτερ ("Hans-Peter Matter").
Παγασητικός Βόλου

Ο «Παγασητικός Βόλου» ήταν ιστορικός ποδοσφαιρικός σύλλογος με έδρα τον Βόλο.

Ιδρύθηκε το 1945 από συγχώνευση του «Κεραυνού Βόλου» (έτος ίδρυσης 1930) και του «Απόλλωνα Βόλου» (έτος ίδρυσης 1937). Από την ίδρυσή του αγωνίστηκε ανελλιπώς στα επίσημα πρωταθλήματα της Ε.Π.Σ. Θεσσαλίας, έχοντας πρωταγωνιστικό ρόλο. Τη σεζόν 1946-47 συμμετείχε στην πρώτη μεταπολεμική διοργάνωση του Κυπέλλου Ελλάδας, έχοντας έκτοτε συνεχή παρουσία, ενώ την περίοδο 1951-52 έφτασε μέχρι τη φάση των 8 όπου και αποκλείστηκε από τον Ολυμπιακό Πειραιώς με 3-1 εντός έδρας στις 10 Φεβρουαρίου του 1952. Το 1965 αναδείχθηκε πρωταθλητής και κέρδισε την άνοδο στο νεοσύστατο τότε πρωτάθλημα της Γ΄ Εθνικής κατηγορίας. Τη σεζόν 1965-66 αγωνίστηκε στο πρωτάθλημα της Γ΄ Εθνικής και κατέλαβε την 8η θέση σε σύνολο 10 ομάδων του Γ΄ Ομίλου. Το 1966 συγχωνεύτηκε με τον «Κένταυρο Βόλου» (έτος ίδρυσης 1928) και δημιούργησαν τον Μαγνησιακό Α.Σ. Βόλου.

Αυτό αποτέλεσε και το τέλος του ιστορικού Παγασητικού Βόλου, ο όποιος δεν πρέπει να συγχέεται με τον «Α.Σ. Παγασητικό Αλυκών» της ομώνυμης περιοχής, που ιδρύθηκε το 1993.
Αντώνιος Γ. Πολύδωρας

Ο Αντώνιος Γ. Πολύδωρας είναι Έλληνας πολιτικός, πρώην δήμαρχος Χολαργού.
Υπήρξε αναπληρωτής δήμαρχος της πόλης από το 1967 και διορισμένος δήμαρχός της κατά το διάστημα 1971 – 1974. Υπηρετώντας σε διάφορες θέσεις όπως δήμαρχος, αντιδήμαρχος ή δημοτικός σύμβουλος, ο Αντώνης Πολύδωρας ασχολείται με τα κοινά του δήμου επί μισό αιώνα Έχει αναλάβει διάφορες πρωτοβουλίες περιβαλλοντικού χαρακτήρα και είναι αδελφός του πρώην υπουργού Βύρωνα Πολύδωρα. Τιμώντας τη συνεισφορά του, ο ενιαίος Δήμος Παπάγου – Χολαργού έχει λάβει απόφαση να δώσει το όνομά του σε αθλητικό κέντρο της περιοχής.
Καρλόττα της Νάπολης

Η Καρλόττα της Νάπολης, επίσης γνωστή ως "Καρλόττα της Αραγωνίας" και "πριγκίπισσα του Τάραντα" (π.1479/80 - 1506) από τον Οίκο της Τραστάμαρα, ήταν η μεγαλύτερη κόρη και η τελική κληρονόμος του Φρειδερίκου της Νάπολης. Παρόλο που ο πατέρας της είχε στερηθεί το βασίλειό του, οι απόγονοί της, ο Οίκος των Λα Τρεμουάλ (La Trémoïlle) διατήρησε τη δυναστική του διεκδίκηση από την εξορία.
Καστελσαραζέν

Το Καστελσαραζέν (Γαλλικά: Castelsarrasin) είναι κοινότητα στο νομό Ταρν-ε-Γκαρόν στην περιοχή της Οξιτανίας, στα νότια της Γαλλίας. Είναι η μοναδική υπονομαρχία του νομού και έχει πληθυσμό 13.944 κατοίκους (2017), δεύτερη πιο πυκνοκατοικημένη κοινότητα στο νομό μετά την πρωτεύουσα Μοντωμπάν.

Οι κάτοικοι ονομάζονται Καστελσαραζινουά (ζ).Η πόλη στο νομό αναφέρεται και ως Καστέλ.
Μπόρις Παπαντόπουλος

Ο Μπόρις Παπαντόπουλος ("Boris Papandopulo", 25 Φεβρουαρίου 1906 – 16 Οκτωβρίου 1991) ήταν Κροάτης συνθέτης και μαέστρος ελληνικής και ρωσοεβραϊκής καταγωγής. Θεωρείται ως ένας από τους πλέον διακεκριμένους Κροάτες μουσικούς του 20ού αιώνα. Ο Παπαντόπουλος εργάσθηκε επίσης ως μουσικοκριτικός, δημοσιογράφος και πιανίστας. Ωστόσο, διακρίθηκε κυρίως ως συνθέτης. Το συνθετικό του έργο είναι επιβλητικό σε όγκο, μετρώντας περίπου 460 έργα: δημιούργησε πολύ επιτυχημένες ορχηστρικές (κονσέρτα, μουσικής δωματίου και σόλο), φωνητικές και οργανικές συνθέσεις (6 όπερες και έργα για σόλο φωνή και χορωδία), μουσική για το θέατρο και τον κινηματογράφο. Σε όλα αυτά τα μουσικά είδη άφησε μια σειρά από συνθέσεις μεγάλης καλλιτεχνικής αξίας.
Χουάν Μανουέλ Κορέα

Ο Χουάν Μανουέλ Κορέα(γεν. στο Κίτο στις 9 Αυγούστου του 2019) είναι Εκουαδοριανός οδηγός αγώνων Αμερικανικής καταγωγής. Το 2019 εντάχθηκε στο Πρωτάθλημα της Φόρμουλα 2 με την ομάδα Νέων Sauber.
Στις 31 Αυγούστου στο Βελγικό Γκραν Πρι σημειώθηκε ένα σοκαριστικό ατύχημα στο οποίο ενεπλάκησαν ο Κορέα και ο Γάλλος Αντουάν Ιμπέρ. Ο 2ος δυστυχώς δεν κατάφερε να επιζήσει ενώ ο Κορέα τραυματίστηκε και οι γιατροί τον έσωσαν.
Κόκκινο κρασί

Κόκκινο κρασί είναι κρασί το οποίο παράγεται από μαύρες ποικιλίες του σταφυλιού με την διαδικασία που εξασφαλίζει την μεταβίβαση των ανθοκυανίνων από τον φλοιό στο μούστο. Τα κόκκινα κρασιά είναι άφθονες με τανίνες.
200px|thumb|right|Ποτήρι με κόκκινο κρασί
Οικογένεια Κορλεόνε

Η Οικογένεια Κορλεόνε (αγγλικά: Corleone family) είναι μια ομάδα φανταστικών χαρακτήρων στα μυθιστορήματα και τις ταινίες της σειράς "Ο Νονός", που δημιουργήθηκαν από τον Μάριο Πούζο και εμφανίστηκαν για πρώτη φορά στο μυθιστόρημα του 1969 Ο Νονός. Είναι μια οικογένεια του οργανωμένου εγκλήματος που προέρχεται από το χωριό Κορλεόνε της Σικελίας, και έχει έδρα την Νέα Υόρκη.

Η Οικογένεια Κορλεόνε έχει πάρει στοιχεία από τις πραγματικές οικογένειες εγκλήματος Τζενοβέζε και Μπονάννο.
Τάνια Ρόμπερτς

Η Βικτόρια Λη Μπλουμ (· Μπρονξ, Νέα Υόρκη, 15 Οκτωβρίου 1955 - 4 Ιανουαρίου 2021), γνωστή με το καλλιτεχνικό όνομα Τάνια Ρόμπερτς ("Tanya Roberts"), ήταν Αμερικανίδα ηθοποιός, φωτομοντέλο και παραγωγός. Έγινε ευρύτερα γνωστή για τις ερμηνείες της ως παρτενέρ του Ρότζερ Μουρ στην ταινία του χαρακτήρα Τζέιμς Μποντ με τίτλο «A View to a Kill» (1985) και ως ένας από τους Άγγελους του Τσάρλι, στο ομώνυμο τηλεοπτικό σίριαλ.
Πύργος Μύρτου

Ο Πύργος Μύρτου είναι αρχαιολογικός χώρος του μινωικού πολιτισμού κοντά στον Μύρτο στο δήμο Ιεράπετρας στη νότια ακτή της Κρήτης. Αυτός ο χώρος έχει μακρά ιστορία λόγω της πολύτιμης τοποθεσίας και της γεωγραφίας του. Βρίσκεται κοντά στην κοιλάδα του Μύρτου και έχει ένα λιμάνι με μια κοντινή οροσειρά να παρέχει προστασία. Ο οικισμός περιλαμβάνει αυλή, πολλά δωμάτια, αγροικία και τάφο.
Μάρκο Γιάριτς

Ο Μάρκο Γιάριτς (σέρβικα: Марко Јарић, γενν. 12 Οκτωβρίου 1978) είναι Σέρβος πρώην επαγγελματίας καλαθοσφαιριστής. Έχει ύψος 2,01 μ. Εκπροσώπησε επίσης την Εθνική Γιουγκοσλαβίας διεθνώς ενώ το 2002, ήταν μέλος της Euroleague.
Κοκουίτλαμ

Το Κοκουίτλαμ (αγγλικά: Coquitlam ) είναι πόλη στα κάτω ηπειρωτικά της Βρετανικής Κολομβίας του Καναδά. Το Κοκουίτλαμ είναι η έκτη μεγαλύτερη πόλη της επαρχίας, με πληθυσμό 139.284 κατοίκων το 2016, και ένας από τους 21 δήμους που περιλαμβάνουν το Μετρό Βανκούβερ. Η πόλη είναι κυρίως προαστιακή, και δήμαρχός της είναι ο Ρίτσαρντ Στιούαρτ.
Έρικ Μπάρντον

Ο Έρικ Μπάρντον (αγγλ. "Eric Victor Burdon", γεν. 1941) είναι Βρετανός μουσικός μπλουζ και ροκ. Ήταν τραγουδιστής των συγκροτημάτων The Animals and War . Τα πιο γνωστά τραγούδια του περιλαμβάνουν το "We Gotta Get Out of This Place, το San Franciscan Nights", το "Monterey", το "Spill the Wine" και τις εκδόσεις εξωφύλλου του "House of the Rising Sun" και "Don't Let Me Be Misunderstood" .

Επανειλημμένα πειραματίστηκε με επιτυχία με νέα στυλ μουσικής. Επηρεασμένος έντονα από τα μπλουζ του Bo Diddley και την ψυχή του Ray Charles, έχει κυκλοφορήσει σχεδόν 50 άλμπουμ από τη δεκαετία του 1960, μερικά από τα οποία έφτασαν σε υψηλές θέσεις στο chart παγκοσμίως. Έχει εμφανιστεί με τους Τσακ Μπέρι, Τζίμι Χέντριξ, Τζίμι Γουίντερσπον και Οτς Ρέντινγκ και ονομάστηκε ως ένας από τους δέκα αγαπημένους μουσικούς τους από τους Patti Smith και Iggy Pop . Το μουσικό περιοδικό "Rolling Stone" απαριθμεί τον Burdon στον αριθμό 57 των μεγαλύτερων τραγουδιστών "όλων των εποχών" .
Φούρνου Κορυφή

μικρογραφία| Αρχαιολογικός χώρος Φούρνου Κορυφή
Η Φουρνού Κορυφή είναι αρχαιολογικός χώρος ανασκαφής στα νοτιοανατολικά του ελληνικού νησιού της Κρήτης. Βρίσκεται στο δήμο Ιεράπετρας στην περιφερειακή ενότητα Λασιθίου περίπου δύο χιλιόμετρα ανατολικά του χωριού Μύρτος. Τα ακάλυπτα ερείπια του οικισμού σε υψόμετρο 66 μέτρων και χρονολογείται από την πρώιμη Μινωική περίοδο στην 3η Χιλιετία π.Χ..
Χατζηστέφανος Βούλγαρης

Ο Χατζηστέφανος Βούλγαρης (βουλγαρικά: "Хаци Стефанос") ήταν Βούλγαρος στη καταγωγή αγωνιστής, της Ελληνικής επανάστασης του 1821.

Ο Χατζή Στέφανος ήταν οπλαρχηγός με το "Βούλγαρης" να ήταν προσωνύμιο λόγω της καταγωγής του. Αναφέρεται ότι πολέμησε υπό τις διαταγές του Γενναίου Κολοκοτρώνη σε πολλές μάχες, αρχηγός σώματος 100 Βούλγαρων εθελοντών.
Αθανάσιος Βογορίδης

Ο Αθανάσιος Βογορίδης (βουλγαρικά: "Атанас Богориди") ήταν ελληνιστής, γιατρός και συγγραφέας βουλγαρικής καταγωγής.
Πρινιάτικος Πύργος

Ο Πρινιάτικος Πύργος είναι αρχαιολογικός χώρος στο δήμο Αγίου Νικολάου στη βόρεια ακτή του ελληνικού νησιού της Κρήτης. Βρίσκεται στη μικρή χερσόνησο με το ίδιο όνομα στον κόλπο του Μιραμπέλλου, κοντά στον οικισμό Ίστρο στην τοπική κοινότητα Καλού Χωριού. Τα ευρήματα μαρτυρούν τη κατοίκηση του οικισμού από την πρώιμη Μινωική έως τη δεύτερη βυζαντινή περίοδο.
Τρουά-Ριβιέρ

Η Τρουά-Ριβιέρ (γαλλικά: Trois-Rivières· κυριολεκτικά μεταφράζεται ως "Τριποταμία") είναι πόλη στη διοικητική περιοχή Μωρισί του Κεμπέκ στον Καναδά, στη συμβολή των ποταμών Άγιος Μαυρίκιος και Άγιος Λαυρέντιος, στη βόρεια όχθη του ποταμού Αγίου Λαυρεντίου απέναντι από την πόλη Μπεκανκούρ. Είναι μέρος της πυκνοκατοικημένης λωρίδας Πόλεως του Κεμπέκ–Γουίντσορ και βρίσκεται περίπου στη μέση της διαδρομής μεταξύ του Μόντρεαλ και της Πόλης του Κεμπέκ. Η Τρουά-Ριβιέρ είναι ο οικονομικός και πολιτιστικός κόμβος της περιοχής Μωρισί. Ο οικισμός ιδρύθηκε από Γάλλους αποίκους στις 4 Ιουλίου 1634, ως ο δεύτερος μόνιμος οικισμός στη Νέα Γαλλία, μετά την Πόλη του Κεμπέκ το 1608. Το 2016, ο πληθυσμός της πόλης αποτελούνταν από 134.413 κατοίκους.
Πούνσκραπφεν

Το Πούνσκραπφεν (γερμανικά: "Punschkrapfen"), είναι ένα κλασικό αυστριακό επιδόρπιο με γεύση ρούμι. Σήμερα μπορεί κανείς να τα βρει στα περισσότερα ζαχαροπλαστεία, αρτοποιεία και σε ορισμένα σουπερμάρκετ της Αυστρίας.

Είναι ένα μικρό κέικ σε σχήμα κύβου (σπάνια επίσης σε κύλινδρο) το οποίο έχει εσωτερικά μαρμελάδα (συνήθως βερίκοκου), ρούμι και σοκολάτα επικαλυμμένο με ένα ροζ γλάσο. Πολλές φορές χρησιμοποιούνται μπαγιάτικα κέικ στα οποία προστίθεται το ρούμι που υπερκαλύπτει τη γεύση.
Ελευθερία Μαυρίδου

μικρογραφία|Η ποιήτρια Ελευθερία Μαυρίδου
Η Ελευθερία Μαυρίδου (1919-2018) ήταν Ελληνίδα ποιήτρια. Εξέδωσε οκτώ ποιητικές συλλογές, ενώ συνέγραψε αρκετά πεζογραφήματα, τα περισσότερα εκ των οποίων παραμένουν ανέκδοτα. Ανέκδοτο παραμένει, επίσης και μέρος του ποιητικού της έργου. Ήταν σύζυγος του Σερραίου αγωνιστή της δημοκρατίας και βουλευτή Αθανάσιου Μαυρίδη, στο πλευρό του οποίου ανέπτυξε πλούσια κοινωνική και πολιτιστική δραστηριότητα. Για το συγγραφικό της έργο τιμήθηκε με πολλές διακρίσεις και βραβεία.
Σαιντ Κάθαρινς

Το Σαιντ Κάθαρινς (αγγλικά: Saint Catharines, εν συντομία St. Catharines, δηλ. "Αγία Αικατερίνη") είναι η μεγαλύτερη πόλη στην Περιοχή Νιαγάρα του Καναδά και η έκτη μεγαλύτερη αστική περιοχή στην επαρχία του Οντάριο. Από το 2016, έχει έκταση 96,13 τετραγωνικά χιλιόμετρα, 133.113 κατοίκους και μητροπολιτικό πληθυσμό 406.074. Βρίσκεται στο Νότιο Οντάριο, 51 χιλιόμετρα νότια του Τορόντο απέναντι από τη Λίμνη Οντάριο και απέχει 19 χιλιόμετρα από το διεθνές σύνορο με τις Ηνωμένες Πολιτείες κατά μήκος του ποταμού Νιαγάρα. Είναι η βόρεια είσοδος του Καναλιού Γουέλλαντ. Οι κάτοικοι του Σαιντ Κάθαρινς είναι γνωστοί ως "St. Cathariners". Το Σαιντ Κάθαρινς φέρει το επίσημο ψευδώνυμο «Η Πόλη Κήπος» λόγω των 4 τ.χλμ. από πάρκα, κήπους και μονοπάτια.